CELEX: 11985I/PRO/25
Language: fi
Date: 1985-06-12 00:00:00
Title: Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 25 yhteisen maatalouspolitiikan mukaisesti säädetyn, tuotantoa koskevan säännöstön soveltamisesta Portugalissa

Avis juridique important

|

11985I/PRO/25

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 25 yhteisen maatalouspolitiikan mukaisesti säädetyn, tuotantoa koskevan säännöstön soveltamisesta Portugalissa  

Virallinen lehti nro L 302 , 15/11/1985 s. 0465

Asiakirjat Espanjan kuningaskunnan ja Portugalin tasavallan liittymisestä Euroopan yhteisöihin - Asiakirja Espanjan kuningaskunnan ja Portugalin tasavallan liittymisehdoista ja perustamissopimusten mukautuksista - Pöytäkirja 25 yhteisen maatalouspolitiikan mukaisesti säädetyn, tuotantoa koskevan säännöstön soveltamisesta Portugalissa1. Yhteisö katsoo, että ottaen huomioon Portugalin maatalouden nykytilanteen on todennäköistä, että tuottavuus kasvaisi erinäisten tekijöiden ansiosta, joita ovat esimerkiksi rakenteita koskevat yhteisön määräykset sekä pöytäkirjassa 24 tarkoitetun, Portugalin maatalouden rakenteiden kehittämistä koskevan erikoisohjelman täytäntöönpano.2. Yhteisö katsoo, että vaikka tuottavuuden kasvu tapahtuukin tuotantosuunnan muuttamiseen tai toiminnan lopettamiseen liittyvien toimien ansiosta järkeistettäessä Portugalin maataloutta, sen seurauksena tuotanto kasvaa jossain määrin.Yhteisö rohkaisee joka tapauksessa tällaista kehitystä ensimmäisen vaiheen aikana, sillä Portugalin maatalouselinkeinon kilpailukyvyn ylläpitäminen laajennetussa yhteisössä edellyttää mainittua kehitystä.Kuitenkin siitä alkaen, kun Portugalissa on toisen vaiheen alusta alkaen saatettu voimaan kaikki yhteisen maatalouspolitiikan säännöt, tuotantoa koskevia yhteisön säännöstöjä sovelletaan Portugalissa samoin edellytyksin kuin nykyisen yhteisön epäsuotuisimmilla alueilla sovellettuja yhteisön säännöstöjä.3. Edellä kuvattu tilanne on toteutettava hiukan mukauttaen seuraavilla aloilla: viini, oliiviöljy, hedelmät ja vihannekset, tomaattijalosteet ja sokerijuurikkaat.Vaarana on, että tuotannon kehittyminen Portugalissa näillä aloilla itse asiassa vaikeuttaisi yhteisön kokonaistuotantotilannetta. Yhteisö katsookin, ettei Portugalin tasavaltaa voida vapauttaa yhteisön tasolla annetun säännöstön säännöistä ja että ne tulevat voimaan Portugalin osalta liittymisajankohdasta alkaen riippumatta siitä, minkälaisista kyseisiä tuotteita koskevista siirtymämääräyksistä on päätetty.Yhteisö varmistaa, että tähän tuotantoa koskevaan säännöstöön liittyvien toimenpiteiden määrittelemisessä otetaan huomioon kyseessä olevan jäsenvaltion maatalouden tilanteen erikoislaatu; siksi liittymisasiakirjan määräyksissä määrätään, että tuotantoa koskevista säännöstöistä annettujen yhteisön sääntöjen soveltamiseen mainituilla aloilla olisi alusta alkaen kuuluttava tietty joustovara.